CELEX: 62009CN0161
Language: da
Date: 2009-05-08 00:00:00
Title: Sag C-161/09: Anmodning om præjudiciel afgørelse indgivet af Simvoulio tis Epikrateias (Grækenland) den 8. maj 2009 — K. Fragkopoulos kai SIA Ο.Ε. mod Nomarchiaki Aftodioikisi Korinthias (Amtet Korinth)

4.7.2009   
            
            
               DA
            
            
               Den Europæiske Unions Tidende
            
            
               C 153/29
            
         Anmodning om præjudiciel afgørelse indgivet af Simvoulio tis Epikrateias (Grækenland) den 8. maj 2009 — K. Fragkopoulos kai SIA Ο.Ε. mod Nomarchiaki Aftodioikisi Korinthias (Amtet Korinth)
   (Sag C-161/09)
   2009/C 153/54
   Processprog: græsk
   
      Den forelæggende ret
   
   Simvoulio tis Epikrateias
   
      Parter i hovedsagen
   
   
      Appellant: K. Fragkopoulos kai SIA Ο.Ε.
   
      Indstævnt: Nomarchiaki Aftodioikisi Korinthias (Amtet Korinth)
   
      Præjudicielle spørgsmål
   
   
               1)
            
            
               Kan et selskab, der som appellanten fremstiller tørrede druer og emballerer dem, og som er etableret i en særlig landsregion, hvortil det efter loven er forbudt at indføre forskellige varianter af tørrede druer fra andre landsområder med henblik på fremstilling og emballering, hvilket hindrer selskabet i at eksportere tørrede druer, som det ville have fremstillet af de ovenfor nævnte varianter af tørrede druer, for domstolene gøre gældende, at den pågældende lov er i strid med artikel 29 EF?
            
         
               2)
            
            
               Såfremt det første spørgsmål besvares bekræftende: Er de pågældende græske lovbestemmelser, der dels forbyder indførsel af tørrede druer fra forskellige områder i landet med henblik på lagring, fremstilling og efterfølgende eksport til et bestemt område, hvori der kun kan fremstilles lokalt dyrkede tørre druer, og som forbeholder muligheden for anerkendelse af en beskyttet oprindelsesbetegnelse for tørrede druer, som er blevet fremstillet og emballeret i det særlige område, hvori de er dyrket, i strid med artikel 29 EF om forbud mod kvantitative udførselsrestriktioner såvel som alle foranstaltninger med tilsvarende virkning?
            
         
               3)
            
            
               Såfremt det andet spørgsmål besvares bekræftende: Kan beskyttelse af kvaliteten af et produkt, som er fastlagt geografisk ved en medlemsstats nationale lov, og som ikke har opnået ret til at bære en særlig betegnelse, som ville angive dets generelt anerkendte høje kvalitet og sjældenhed på grund af dets oprindelse fra et bestemt geografisk område, i henhold til artikel 30 i Traktaten om Oprettelse af Det Europæiske Fællesskab anses for en bydende almen interesse, som begrunder en undtagelse fra artikel 29 EF om forbud mod kvantitative udførselsrestriktioner såsom alle foranstaltninger med tilsvarende virkning?